Õiguskantsleri Kantselei	Teie: 07.02.2025 nr 7-5/250071/2500870	

 	Meie: 10.03.2025 nr 2-3/203 - 2	

	
Vahevastus		

Austatud õiguskantsler	
	
Tänan Teid pöördumise (07.02.2025 nr 7-5/250071/2500870) eest, milles juhite tähelepanu võimalikele kitsaskohtadele Tallinna Linnavolikogu 15.12.2022 määruse nr 24 „Avalikult kasutatava ehitise ehitamise ja selle rahastamise kord“ rakendamise praktikas. 
Vaieldamatult peab arendajale üle antavate kohustuste suurus olema seotud planeeringuga kavandatud ehitusõiguse elluviimisega ja sellest tingitud avalike ehitiste rajamise vajadusega.  
Mööname, et tulenevalt asjaolust, et arendajate arendusi teenindavate avalikult kasutatavate ehitiste vajadus on erinev, pole arendajatele üle antavate kohustuste proportsionaalsuse väljaselgitamine alati olnud lihtne.
Analüüsime Teie tähelepanekuid ja täpsustame määruse rakendamise põhimõtteid eesmärgiga tagada nii arendajate kui avalike huve arvestav praktika. Selleks kohtume lähiajal ka arendajatega, et välja selgitada nende visioon ja ettepanekud koostöö parimaks korraldamiseks. Usume, et koostöös arendajatega suudame leida kõige sobivamad lahendused, mis vastavad kõigi osapoolte ootustele ja vajadustele. 
Lähtudes eeltoodust selgitame Teile määruse rakendamise põhimõtteid pärast seda, kui oleme määruse rakendamise põhimõtteid täpsustanud. Loodame, et saame seda teha hiljemalt mais 2025.

Lugupidamisega	

	
	
(allkirjastatud digitaalselt)	
Priit Lello	
linnasekretär

Inge Lumiste 6404420 inge.lumiste@tallinnlv.ee